Айбек Маткеримов

Маткеримов Айбек Тураталиевич 
– Саясатчы жана мамлекеттик ишмер, Кыргыз Республикасынын Жогорку Кеңешинин VII чакырылышынын депутаты.

 "Ата-Журт Кыргызстан" саясий партиясынын лидери, Кыргыз Республикасынын Жогорку Кеңешинин "Ата-Журт Кыргызстан" фракциясынын мүчөсү. 

 Кыскача өмүр таржымакалы 
1980-жылдын 8-ноябрь күнү Жалал-Абал облусунун Сузак районундагы Барпы айылында туулган.
 Улуту - Кыргыз.

 Билими тууралуу 
Жогорку билимдүү: 
 2005-жылы Иса Ахунбаев атындагы Кыргыз мамлекеттик медициналык академиясы.
 2023-жылы К.Ш. Токтомаматов атындагы Эл аралык университети.
 Россия Федерациясынын Президентине караштуу Россия эл чарбасы жана мамлекеттик кызмат академиясын (РАНХиГС) «Жетекчилер үчүн мамлекеттик башкаруунун чебери» адистиги боюнча аяктаган.
 Кыргыз Республикасынын Саламаттыкты сактоо министрлигинин Улуттук коомдук саламатттыкты сактоо институтунун медицина-социалдык изилдѳѳлѳр секторунун аспиранты.

 Класстык чени 
 Кыргыз Республикасынын мамлекеттик кызматынын 3-класстагы мамлекеттик кеңешчиси.

 Ишмердүүлүгү 
 2005-2007-жылдары Ош шаардык перинаталдык борборунда клиникалык ординатор.
 2007-2011-жылдары Ош шаардык төрөт үйүнүн акушер-гинеколог дарыгери.
 2007-2012-жылдары ОшМУнун Медициналык колледжинин окутуучусу.
 2012-2014-жылдары ОшМУнун Медициналык факультетинин окутуучусу.
 2011-2013-жылдары Ош шаардык төрөт үйүнүн тѳрѳт бөлүмүнүн башчысы.
 2013-2014-жылдары Ош шаардык төрөт үйүнүн башкы дарыгеринин орун басары.
 2014-2015-жылдары Жалал-Абад облустук төрөт үйүндө акушер-гинеколог дарыгери.
 2015-2021-жылдары С.Жолдошев атындагы Сузак аймактык ооруканасынын төрөт бөлүмүнүн башчысы.
 2019-2020-жылдары Жалал-Абад облустук төрөткө көмөктөшүү чаралар боюнча координатору.
 2016-2020-жылдары Барпы айылдык кеңешинин депутаты.
 2021-жылдын февраль айынын баштап "Ата-Журт Кыргызстан" саясий партиясынын тѳрагасы.
 2021-жылдын 29-декабрынан баштап "Ата-Журт Кыргызстан" саясий партиясынын тизмеси боюнча Жогорку Кеңештин VII чакырылышынын депутаты.
 2022-жылдан баштап Кыргыз Республикасынын Жогорку Кеңешинин Социалдык саясат боюнча комитетинин тѳрайымынын орун басары.

 Үй-бүлөлүү 
Үй-бүлөлүү, 1 кыздын атасы

 Шилтеме 
https://kenesh.kg/kg/deputies/455
https://kginform.com/ru/news/20250114/55859.html
https://knews.kg/2024/05/27/v-vuzah-kyrgyzstana-so-vseh-studentov-pogolovno-sobirayut-dengi-dlya-sdachi-gosekzamenov-zayavil-deputat/

Категория:Инсандар:Кыргызстан
Категория:Кыргыз Республикасынын Жогорку Кеңеши
Категория:Жогорку Кеңештин депутаты